**NAVODILA ZA IZPOLNJEVANJE TABELE; PODROBEN STROŠKOVNI NAČRT ZA OPERACIJE, FINANCIRANE IZ sredstev ESRR:**

Tabela s stroškovnim načrtom za operacije, financirane iz ESRR sredstev, se nahaja v prilogi številka 1 vloge (**Priloga 1**).

Stroškovni načrt za operacije, financirane iz ESRR sredstev, mora temeljiti na podlagi zbranih ponudb.

**Vlagatelji morajo ob prijavi na javni poziv obvezno predložiti ustrezne ponudbe za posamezne stroške operacije v skladu z 64. členom Uredbe CLLD.** Ponudbe oz. predračuni ne smejo biti starejši od 60 dni na dan oddaje vloge na javni poziv.

V tabelo vpišite ponudbene zneske za posamezne predvidene stroške operacije. **V kolikor se bo operacija izvajala v dveh fazah, izdelajte stroškovnik ločeno za vsako fazo posebej.**

**POZOR!**

- Rumeno obarvane celice vsebujejo formule in se izpolnjujejo avtomatsko. **Ne spreminjajte vsebin teh celic!**

- V kolikor potrebujete dodatne vrstice, jih vstavljajte pred vrstico »skupaj«, sicer se podatki ne bodo izračunali avtomatsko. Bodite pozorni, da se pri dodajanju vrstic ohranijo formule oziroma jih kopirajte v ustrezne celice!

- Zneske v stolpcih vpisujte na dve decimalni mesti natančno.

**Stroškovni načrt operacije**: napišite ime operacije ali akronim operacije, na katerega se stroškovnik nanaša. V kolikor se izvaja v dveh fazah, vpišite vsako fazo skupaj!

**Stolpec A) aktivnost operacije:**  v stroškovnik vnašajte stroške glede na to, v kateri projektni aktivnosti bodo nastali. Stroški, ki v stroškovniku niso opredeljeni, se bodo v vlogi šteli za neupravičene.

**Stolpec B) nosilec stroška:** vpišite, kdo bo pokrival določen strošek. Lahko uporabite oznake: »V« za vlagatelja operacije »P1, P2, P3«,… za partnerje v operaciji. V tem primeru pojasnite, kdo so P1, P2, P3,…

**Stolpec C) vrsta stroška**: iz spustnega seznama izberite kategorijo stroška. Strošek opredelite kot stroške dela, stroške opreme, materiala, naložb in storitev, stroške nakupa zemljišč, prispevek v naravi ali splošne stroške. V kolikor strošek ne spada v nobeno od navedenih kategorij, izberite »drugo« in to v opombah natančneje opredelite.

**Stolpec D) enota**: vpišite enoto stroška. (npr.: ura, kos, kg, mesec,…)

**Stolpec E) število enot:** vpišite število enot posameznega stroška.

**Stolpec F) cena na enoto brez DDV (€):** vpišite ceno posamezne enote stroška v evrih brez DDV! Ocena stroškov operacije mora biti realna – podatki se morajo ujemati glede na predložene ponudbe ali predračune.

**Stolpec G) skupna vrednost brez DDV (€):** polja se izpolnijo **samodejno** z uporabo formule: število enot x cena na enoto brez DDV).

**Stolpec H) DDV (%):** vpišite DDV v odstotkih (npr. 9,5 % ali 22 % DDV).

**Stolpec I) DDV (€):** navedeni znesek se izračuna samodejno, glede na podatek o % DDV.

**Stolpec J) cena na enoto z DDV (€):** polja se izpolnijo **samodejno**, in sicer gre za seštevek vrednosti cene na enoto brez DDV (stolpec F) in vrednosti DDV, preračunan na 1 enoto (stolpec I).

**Stolpec K) skupna vrednost z DDV (€):** polja se izpolnijo **samodejno,** z množenjem vrednosti v stolpcu E -število enot in stolpcu J – cena na enoto z DDV.

**Stolpec L) upravičen strošek (€):** vpišite vrednost upravičenih stroškov v evrih. V kolikor je edini neupravičen strošek DDV, je znesek enak znesku iz stolpca G. V kolikor se pri posamezni kategoriji stroška pojavijo tudi drugi neupravičeni stroški, znesek upravičenih stroškov izračunate tako, da vrednost drugih neupravičenih stroškov odštejete od zneska iz stolpca G.

**Stolpec M) delež (%)sofinanciranja:** Dovoljen znesek sofinanciranja – to je 80% je že vpisan v stolpec.

**Stolpec N) znesek sofinanciranja (€):** polja se izpolnijo **samodejno** z uporabo formule: upravičen strošek x delež sofinanciranja.

**Stolpec O) lastna sredstva (€):** polja se izpolnijo **samodejno** z uporabo formule: K-N (skupna vrednost z DDV – znesek sofinanciranja).